Фирмата на бившия дупнишки кмет Атанас Янев „Специалремонт“ лъсна в списъка с некоректни длъжници на КТБ с 914 612.61 лв., Гигинският манастир виси с половин милион 
Петричките оранжерии с управител Велин Георгиев изплуваха в списъка с дълг от 54 857 060 лв., „Риск инженеринг-Д” на Богомил Манчев с имоти в Сатовча е с неизплатени 1 412 926.80 лв. Digimax A50 / KENOX Q2 Фирмата на бившия кмет на Дупница Атанас Янев попяадна в списъка с некоректните длъжнци на КТБ. С най-сериозна сума от 54 857 060 лв. в Югозапада обаче е петричката фирма „В&amp;ВГД оранжерии” ООД с управител Велин Георгиев. Това сочи списъкът, публикуван от синдиците на КТБ с некоректните длъжници на банката, които имат непогасени задължения към нея по отпуснати банкови кредити. Петричките оранжерии са наследник на държавните оранжерии, които са създадени през 1966 г. През 2013 г. предприятието има загуба от 6.7 млн. лева. “В и ВГД Оранжерии Петрич” е собственик на “Топлофикация Петрич” ЕАД. Отделянето на “Топлофикация Петрич”, “Кожух Ванга” и още четири дружества става през 2013 г. През същата година приходите на “В и ВГД Оранжерии” от продажба на електроенергия са 10.8 млн. лева, а приходите от продажба на оранжерийна продукция – 3.4 млн. лева. Върху “В и ВГД Оранжерии” има вписани три залога на предприятието през 2008 – 2012 г. – още отпреди решението за преобразуване чрез отделяне на нови дружества (и имущество). КТБ е пристъпила към изпълнение по два от тях през 2015 г. През септември 2015 г. КТБ е вписала и залог върху “Топлофикация Петрич” за 20 256 хил. лева по четири договора за кредит на оранжериите – от 2006 г. до 2012 г. Дружеството има 11 кредита на обща стойност 56 млн. лева. Непогасената сума според писмо на СГП е 44.6 млн. лева (към 30.9.2014), според решението на КОНПИ (вероятно към датата на доклада) – 34 млн. лева, а според AlixPartners  – 42.4 млн. лева. В решението на КОНПИ се споменава връщане на заем за 6.8 млн. лева от ИПС, твърди ktbfiles.com. В списъка на синдиците от Югозапада след това се нарежда и „Риск инженеринг-Д” на Богомил Манчев. “Риск Инженеринг – Д” е дружество, което държи 20% от “Рубин Инвест”. То е създадено през 1999 г. и първоначално съдружници са Богомил Манчев и останалите акционери на “Риск Инженеринг”. През ноември 2009 г. те прехвърлят 100% от акциите си в “Риск Инженеринг-Д” на “Риск Инженеринг”, а на 27 юли 2015 г. последното прехвърля участието си в капитала на “Форс Билдинг Инвестмънт”, компания еднолична собственост на Радой Александров Стоянов, директор на “Риск Инженеринг – Д”. В капитала на дружеството са апортирани земя, дърводелски цех, бетонов възел и друго имущество в село Сатовча, което при апорта е оценено на 133 690 лв. Имотите се продават от частен съдия-изпълнител. Според финансовия отчет на дружеството за 2015 г. основният му актив са именно акциите в “Рубин Инвест” – 21.5 млн. лева. Дружеството отчита още вземания за близо 8 млн. лева и ДМА за 1.6 млн. лева. Приходите са 1.27 млн. лева, а загубата – 975 хил. лева. На 23 август 2013 г. “Риск Инженеринг – Д” получава заем в размер на 11 млн. евро от КТБ за закупуване на 20% от дяловото участие в “Рубин Инвест” от “Витро Инвест” “Риск Инженеринг – Д” дължи на КТБ 1412926.80 лв. Фирмата на екскмета на Дупница Атанас Янев- „Специалремонт“ ЕООД също бе изкарана от синдиците на КТБ. Сумата, която фирмата дължи все още, е в размер 914612.61 ЛВ.. Преди 2 години Специалремонт бе обявена на търг от съдия-изпълнител, когато дългът към КТБ бе в размер на 2 милиона лева.Манастирът „Св.св. Козма и Дамян“ пък има дълг от 486 957 лв.Преди време Цветан Василев се прочу и със щедростта си към обителта. В КТБ е и банковата сметка на гигинския манастир „Св.св. безсребреници и чудотворци Козма и Дамян Асийски“. В личният сайт на злополучния банкер Цветан Василев са публиквани думите на отец Никанор за подкрепата, която манастирът е получил от Цветан Василев:  „В бизнеса в днешно време рядко се срещат такива хора. Беше през 2009 г. Заради настъпващата криза строежът на манастира започна да изпитва затруднения. Общ познат се свърза с г-н Василев и му разказа накратко, че се съгражда манастир от руините. Очаквахме да ни помогне по своя преценка за нещо от списъка, който бяхме подготвили, а той направо наредил да съберат колко струва всичко необходимо и ни помогна изцяло. Така даде много силен тласък на довършването на манастира”. Пълният списък вижте тук